Kendelse afsagt af Rettens præsident den 1. juli 2019 – Puigdemont i Casamajó og Comín i Oliveres mod Parlametet
(Sag T-388/19 R)
»Begæring om foreløbige forholdsregler – Europa-Parlamentet – valgs prøvelse – fumus boni juris foreligger ikke«
1.      Særlige rettergangsformer – udsættelse af gennemførelse – foreløbige forholdsregler – betingelser for tildeling – fumus boni juris – uopsættelighed – kumulativ karakter – skønsbeføjelse for dommeren i sager om foreløbige forholdsregler – grænser
(Art. 278 TEUF og 279 TEUF; Rettens procesreglement, art. 156)
(jf. præmis 19-22)
2.      Særlige rettergangsformer – betingelser for antagelse til realitetsbehandling – stævning – formkrav – angivelse af grunden til, at de begærede foreløbige forholdsregler umiddelbart forekommer berettiget – ingen fremstilling af retlige søgsmålsgrunde i stævningen – generel henvisning til andre skriftlige indlæg – afvisning
(Art. 278 TEUF og 279 TEUF; Rettens procesreglement, art. 156, stk. 4 og 5)
(jf. præmis 23-25)
3.      Særlige rettergangsformer – udsættelse af gennemførelse – foreløbige forholdsregler – betingelser for tildeling – fumus boni juris – umiddelbar undersøgelse af anbringender fremført til støtte for søgsmålet i hovedsagen
(Art. 278 TEUF og 279 TEUF; Rettens procesreglement, art. 156)
(jf. præmis 28)
4.      Europa-Parlamentet – efterprøvelse af medlemmernes mandat – grænser – opgave, der består i at tage de af medlemsstaterne officielt meddelte valgresultater til efterretning – beføjelse til at tage stilling til indsigelser rejst i forbindelse med valgs prøvelse – begrænset til de indsigelser, der kan rejses på grundlag af akten af 1976 – Parlamentet ikke beføjet til at udtale sig om lovligheden af nationale valgprocedurer i forhold til EU-retten
(Art. 267 TEUF; akt om almindelige direkte valg af repræsentanterne i forsamlingen, art. 12)
(jf. præmis 29-34, 47 og 48)
Angående
Søgsmål anlagt i henhold til artikel 278 TEUF og 279 TEUF med påstand om, for det første, at gennemførelsen af forskellige afgørelser truffet af Europa-Parlamentet for at forhindre sagsøgerne i at indtage deres pladser i Parlamentet som valgte medlemmer suspenderes, og, for det andet, at Parlamentet tilpligtes at træffe alle de nødvendige foranstaltninger, herunder erklæringen om sagsøgernes privilegier og immuniteter, med henblik på at gøre det muligt for dem at indtage deres pladser i Parlamentet fra den 2. juli 2019.
Konklusion
1)
Begæringen om foreløbige forholdsregler forkastes.
2)
Afgørelsen om sagsomkostningerne udsættes.